
Panevėžio miesto futbolo sporto šakos 2025–2027 metų plėtros programos ir jos finansavimo iš savivaldybės biudžeto lėšų konkurso nuostatų 
1 priedas

PANEVĖŽIO MIESTO FUTBOLO SPORTO ŠAKOS 2025–2027 METŲ PLĖTROS PROGRAMAI ĮGYVENDINTI SKIRTŲ SAVIVALDYBĖS BIUDŽETO LĖŠŲ NAUDOJIMO SUTARTIS

20__ m. ____________ ___ d. Nr. ______
Panevėžys

Panevėžio miesto savivaldybės administracija (toliau – Savivaldybės administracija), atstovaujama Savivaldybės administracijos direktoriaus (-ės) [vardas, pavardė], veikiančio (-ios) pagal [veikimo pagrindas], ir 
[programos vykdytojas], juridinio asmens kodas [kodas] (toliau – Programos vykdytojas), atstovaujamas (-a) [pareigos, vardas, pavardė], veikiančio (-ios) pagal [veikimo pagrindas], kartu vadinami Šalimis, o kiekvienas atskirai – Šalimi, vadovaudamiesi Panevėžio miesto futbolo sporto šakos 2025–2027 metų plėtros programos finansavimo iš savivaldybės biudžeto lėšų konkurso nuostatais, patvirtintais Panevėžio miesto savivaldybės tarybos 2024 m. gruodžio 27 d. sprendimu Nr. 1-563 „Dėl Panevėžio miesto futbolo sporto šakos 2025–2027 metų plėtros programos ir jos finansavimo iš savivaldybės biudžeto lėšų konkurso nuostatų patvirtinimo“, (aktuali redakcija) (toliau – Nuostatai), Panevėžio miesto savivaldybės mero [data] potvarkiu Nr. [numeris] „[pavadinimas]“ ir Programos vykdytojo konkursui pateikta paraiška, sudarė šią Savivaldybės biudžeto lėšų naudojimo sutartį (toliau – Sutartis).

I SKYRIUS
SUTARTIES DALYKAS IR PROGRAMOS ĮGYVENDINIMO SĄLYGOS

1. Sutarties dalykas – Savivaldybės biudžeto lėšų, paskirstytų ketvirčiais pagal išlaidų straipsnius Programos išlaidų sąmatoje (Sutarties 1 priedas) skyrimas Programos vykdytojui Panevėžio miesto futbolo sporto šakos 2025–2027 metų plėtros programos (toliau – Programa) [20__ ] metų veikloms įgyvendinti ir šių lėšų naudojimo, atsiskaitymo, kontrolės ir Šalių atsakomybės sąlygų nustatymas. 
2. Savivaldybės administracija skiria, o Programos vykdytojas įsipareigoja naudoti Savivaldybės biudžeto lėšas Programai įgyvendinti Nuostatų, šios Sutarties ir jos priedų nustatyta tvarka.
3. Ši Sutartis sudaroma tik [20__ ] metų Programai finansuoti ir savaime nesukuria Programos vykdytojui teisės gauti finansavimą kitais Programos įgyvendinimo metais. Dėl kiekvienų kitų Programos įgyvendinimo metų finansavimo ir jo dydžio sprendžiama Nuostatų nustatyta tvarka ir sudaroma atskira Sutartis.
4. Programos įgyvendinimo pagal šią Sutartį laikotarpis – nuo [20__ m. sausio 1 d.] iki [20__ m. gruodžio 31 d.], atsižvelgiant į Sutarties nuostatas dėl iki jos sudarymo patirtų tinkamų finansuoti išlaidų. 
5. Atitinkamų metų Programos veiklų planas – Programos veiklos, jų apimtis, vykdymo laikotarpiai ir su konkrečiomis veiklomis susijusios išlaidos – nurodomas Sutarties 2  priede – Programos veiklos detalioje išlaidų sąmatoje.
6. Atitinkamų metų Programos uždaviniai, siektini rezultatai ir privalomieji kriterijai bei jų planuojamos reikšmės nurodomi Sutarties 3 priede. Tarpinis ir metinis jų faktinis įvykdymas nurodomas pagal tame pačiame priede nustatytą ataskaitos formą.
7. Programos vykdytojas Programą įgyvendina pagal konkursui pateiktą paraišką ir joje prisiimtus įsipareigojimus tiek, kiek jie neprieštarauja Nuostatams, Savivaldybės mero sprendimui dėl finansavimo, šiai Sutarčiai ir jos priedams.
8. Sutarties priedai yra neatskiriama Sutarties dalis.

II SKYRIUS
FINANSAVIMO DYDIS, PROGRAMOS VYKDYTOJO INDĖLIS IR LĖŠŲ PERVEDIMAS

9. Bendra [20__] metų Programos išlaidų suma – [bendra suma] Eur, iš jų:
9.1. Savivaldybės biudžeto lėšos – [suma] Eur;
9.2. Programos vykdytojo ir (ar) partnerių (rėmėjų) finansinis ir (ar) nepiniginis indėlis – [suma] Eur.
10. Programos vykdytojas įsipareigoja užtikrinti, kad jo ir (ar) jo partnerių (rėmėjų) indėlis sudarytų ne mažiau kaip 10 procentų bendro atitinkamų metų Programos veiklų išlaidų poreikio.
11. Savivaldybės biudžeto lėšomis finansuojama Programos dalis negali būti didesnė kaip 90 procentų Programai įgyvendinti reikalingų atitinkamų metų lėšų.
12. Savivaldybės biudžeto lėšos pervedamos į Programos vykdytojo atsiskaitomąją sąskaitą [sąskaitos numeris, bankas].
13. Savivaldybės biudžeto lėšos Programos vykdytojui pervedamos kas ketvirtį šiomis dalimis:
13.1. [suma] Eur – iki [terminas];
13.2. [suma] Eur – iki [terminas];
13.3. [suma] Eur – iki [terminas];
13.4. [suma] Eur – iki [terminas].
14. Sutarties 13 punkte nurodytas lėšas į Programos vykdytojo sąskaitą perveda Savivaldybės administracijos Apskaitos skyrius Sutartyje nustatytais terminais ir dalimis.
15. Programos vykdytojui laiku nepateikus Nuostatuose ir šioje Sutartyje nustatytų privalomų ataskaitų, tolesnis Savivaldybės biudžeto lėšų pervedimas sustabdomas iki tinkamų ataskaitų pateikimo.
16. Programai įgyvendinti skirtos Savivaldybės biudžeto lėšos negali būti perkeliamos į kitus biudžetinius metus.
17. Sutartyje nustatyta Savivaldybės finansavimo suma gali būti didinama tik Nuostatuose ir šioje Sutartyje nustatyta papildomo finansavimo tvarka ir tik Savivaldybės merui priėmus atitinkamą sprendimą.

III SKYRIUS
LĖŠŲ NAUDOJIMAS IR TINKAMOS FINANSUOTI IŠLAIDOS

18. Programos vykdytojas Savivaldybės biudžeto lėšas gali naudoti tik Programai įgyvendinti, tik Sutartyje ir jos prieduose nurodytoms veikloms ir tik pagal patvirtintą tikslinį lėšų paskirstymą, atsižvelgdamas į Sutarties 28 punkte nustatytą išimtį.
19. Tinkamomis finansuoti laikomos išlaidos, kurios:
19.1. tiesiogiai susijusios su Programoje numatytomis veiklomis ir (ar) priemonėmis;
19.2. būtinos Programai įgyvendinti;
19.3. pagrįstos Programos įgyvendinimo eiga, Sutarties 2 priede nurodytomis veiklomis, išlaidų pobūdžiu ir kiekiu;
19.4. atitinka Nuostatų, Sutarties ir taikomų teisės aktų reikalavimus;
19.5. įtrauktos į Sutarties 1 ir 2 priedus, išskyrus Nuostatų nustatyta tvarka patvirtintus Sutarties pakeitimus.
20. Tinkamomis finansuoti gali būti pripažįstamos nuo einamųjų metų pradžios iki Sutarties sudarymo momento patirtos išlaidos, jeigu jos buvo numatytos konkursui pateiktoje paraiškoje, įtrauktos į Sutarties 1 ir 2 priedus, atitinka Nuostatų reikalavimus ir jų finansavimas numatytas šioje Sutartyje.
21. Nuo pasirašytos Sutarties užregistravimo dienos tinkamomis finansuoti laikomos išlaidos, patirtos ir apmokėtos iki Sutartyje nustatyto Programos įgyvendinimo termino pabaigos ir pagrįstos Programos vykdytojo patvirtintomis išlaidų apmokėjimą pagrindžiančių dokumentų kopijomis.
22. Visos deklaruojamos išlaidos turi būti pagrįstos teisės aktų reikalavimus atitinkančiais išlaidų pagrindimo ir apmokėjimo dokumentais.
23. Programos vykdytojas apskaitą ir ataskaitas tvarko taip, kad būtų užtikrintas deklaruotų išlaidų atsekamumas ir būtų galima patikrinti jų atitiktį Programos veikloms, Sutarties 1 ir 2 prieduose patvirtintoms išlaidoms, taip pat išlaidas ir jų apmokėjimą pagrindžiantiems dokumentams.
24. Išlaidos, kurios nėra tinkamai pagrįstos, kurių negalima susieti su Programos veiklomis ir patvirtintomis išlaidomis arba kurios neatitinka Nuostatų, Sutarties ir jos priedų reikalavimų, nepripažįstamos tinkamomis finansuoti Savivaldybės biudžeto lėšomis.
25. Programos vykdytojo ir (ar) partnerių (rėmėjų) indėlis, įskaitant nepiniginį indėlį, turi būti pagrįstas dokumentais. Nepiniginio indėlio vertė nustatoma teisės aktų nustatyta tvarka ir (ar) rinkos verte pagrįstais kriterijais.
26. Jeigu atsiskaitymo metu nustatoma, kad faktinis Programos vykdytojo ir (ar) jo partnerių (rėmėjų) prisidėjimas yra mažesnis už įsipareigotą, Savivaldybės administracija atitinkamai perskaičiuoja Savivaldybės biudžeto lėšomis finansuojamą Programos dalį ir (ar) taiko Nuostatuose nustatytas priemones.
27. Programos vykdytojas neturi teisės Savivaldybės biudžeto lėšų naudoti kitai paskirčiai ar kitoms, Sutartyje ir jos prieduose nenumatytoms Programos veikloms, išskyrus Sutarties 28 punkte nurodytus pakeitimus ir tinkamai patvirtintus Sutarties pakeitimus.
	28. Ne daugiau kaip 20 procentų konkrečios Programos veiklos detalios išlaidų sąmatos (Sutarties 2 priedas) eilutės pakeitimas, apskaičiuotas nuo Sutartyje patvirtintos tos sąmatos eilutės sumos, atliekamas nekeičiant bendros Savivaldybės finansavimo sumos, Programos veiklų ir esmės bei neįtraukiant netinkamų finansuoti išlaidų. Atlikti pakeitimai nurodomi teikiamoje Biudžeto lėšų panaudojimo ataskaitoje (Sutarties 4 priedas).

IV SKYRIUS
SĄMATOS TIKSLINIMAS IR PAPILDOMAS FINANSAVIMAS

29. Programos įgyvendinimo metu ketindamas pakeisti daugiau kaip 20 procentų konkrečios Sutarties 1 priedo sąmatos eilutės sumos, apskaičiuotos nuo Sutartyje patvirtintos tos sąmatos eilutės sumos, Programos vykdytojas privalo pateikti Savivaldybės administracijos direktoriui motyvuotą prašymą ir patikslintą Programos išlaidų sąmatą.
30. Jeigu Sutarties 29 punkte nurodytas pakeitimas turi įtakos Sutarties 2 priede nurodytos konkrečios Programos veiklos išlaidų struktūrai, kartu pateikiamas atitinkamai patikslintas Sutarties 2 priedas.
31. Iki Sutarties pakeitimo įforminimo Programos vykdytojas Savivaldybės biudžeto lėšas naudoja pagal galiojančius Sutarties 1 ir 2 priedus ir negali keisti sąmatos eilutės daugiau kaip 20 procentų.
32. Susitarimas dėl Sutarties pakeitimo pasirašomas per 10 darbo dienų nuo Programos vykdytojo prašymo pakeisti Sutartį gavimo dienos arba per šį terminą Programos vykdytojui pateikiamas motyvuotas atsisakymas pakeisti Sutartį.
33. Sąmatos tikslinimas negali būti naudojamas Programos esmei pakeisti, netinkamoms finansuoti išlaidoms įtraukti, Programos vykdytojo privalomam prisidėjimui sumažinti ar bendrai Savivaldybės finansavimo sumai padidinti, išskyrus Nuostatų nustatyta tvarka skirtą papildomą finansavimą.
34. Programos vykdytojas gali pateikti Savivaldybei motyvuotą prašymą skirti papildomų lėšų, jeigu Programos įgyvendinimo metu atsirado nuo Programos vykdytojo valios nepriklausančių aplinkybių, kurių nebuvo galima objektyviai numatyti teikiant paraišką ir dėl kurių padidėjo Programai įgyvendinti būtinų tinkamų finansuoti išlaidų poreikis. Papildomos lėšos gali būti skiriamos tik Programai įgyvendinti būtinoms išlaidoms, kurios nebuvo ir objektyviai negalėjo būti numatytos pirminėje paraiškoje, finansuoti, jeigu dėl objektyviai nenuspėjamų aplinkybių be papildomų lėšų nebūtų galima pasiekti Programos tikslo.
35. Prašymas dėl papildomų lėšų skyrimo teikiamas likus ne mažiau kaip 30 kalendorinių dienų iki planuojamų papildomų išlaidų patyrimo.
36. Kartu su prašymu dėl papildomo finansavimo Programos vykdytojas pateikia:
36.1. aplinkybių, dėl kurių atsirado papildomas lėšų poreikis, pagrindimą;
36.2. patikslintą Programos veiklų planą, jeigu dėl papildomo finansavimo keičiasi Programos veiklos;
36.3. detalią papildomų išlaidų sąmatą, nurodydamas išlaidų rūšis, kiekius, vieneto kainas ir bendrą papildomų lėšų poreikį;
36.4. dokumentus, pagrindžiančius papildomų išlaidų būtinumą ir jų dydį.
37. Papildomas finansavimas gali būti skiriamas tik Savivaldybės merui, atsižvelgus į darbo grupės motyvuotą rekomendaciją ir Sporto programoje tam tikslui turimus asignavimu, priėmus sprendimą dėl papildomų lėšų skyrimo. Skyrus papildomą finansavimą:
37.1. sudaromas susitarimas dėl šios Sutarties pakeitimo;
37.2. atitinkamai tikslinami Sutarties 1 ir 2 priedai;
37.3. turi būti išlaikytas Nuostatuose nustatytas ne mažesnis kaip 10 procentų Programos vykdytojo ir (ar) partnerių (rėmėjų) prisidėjimas ir ne didesnė kaip 90 procentų Savivaldybės finansavimo dalis;
37.4. papildomas finansavimas negali būti skiriamas išlaidoms, kurių poreikis atsirado dėl netinkamo Programos vykdytojo veiklų ar išlaidų planavimo, neefektyvaus lėšų naudojimo, prisiimtų įsipareigojimų nevykdymo ar kitų nuo Programos vykdytojo valios priklausančių aplinkybių.

V SKYRIUS
PROGRAMOS VYKDYTOJO TEISĖS IR PAREIGOS

38. Programos vykdytojas įsipareigoja tinkamai įgyvendinti Programą ir atsako už Programos veiklų įgyvendinimą bei teisėtą ir tikslinį Savivaldybės biudžeto lėšų panaudojimą.
39. Programos vykdytojas privalo užtikrinti Sutartyje nustatyto savo ir (ar) partnerių (rėmėjų) prisidėjimo prie Programos įgyvendinimo dydį.
40. Programos vykdytojas privalo tvarkyti Programos išlaidų apskaitą ir dokumentus taip, kad būtų galima patikrinti kiekvienos deklaruotos išlaidos atitiktį Sutarties 23 punkto reikalavimams.
41. Programos vykdytojas privalo Sutartyje nustatytais terminais pateikti visas privalomas lėšų panaudojimo, tarpines ir metines Programos uždavinių, siektinų rezultatų bei privalomųjų kriterijų įvykdymo ataskaitas.
42. Programos vykdytojas Savivaldybės administracijos reikalavimu privalo pateikti visą su Programos įgyvendinimu ir (ar) Programai skirtų lėšų panaudojimu susijusią informaciją, įskaitant pirminius apskaitos dokumentus ar jų kopijas ir Programos vykdytojo bei partnerių (rėmėjų) prisidėjimą patvirtinančius dokumentus.
43. Programos vykdytojas visoje su Programos įgyvendinimu susijusioje komunikacijos medžiagoje privalo nurodyti, kad Programai įgyvendinti lėšas skyrė Panevėžio miesto savivaldybė, ir Savivaldybės herbą ir (ar) Savivaldybės ženklą naudoti teisės aktų nustatyta tvarka.
44. Programos vykdytojas privalo laikytis taikomų teisės aktų reikalavimų dėl skaidrumo, interesų konfliktų prevencijos ir asmens duomenų apsaugos.
45. Programos vykdytojas, sužinojęs apie aplinkybes, galinčias turėti esminės įtakos Programai vykdyti, Sutartyje nustatytų veiklų įgyvendinimui, privalomųjų kriterijų ar siektinų rezultatų pasiekimui arba galimybei tinkamai vykdyti Sutartį, apie jas raštu informuoja Savivaldybės administraciją. Dėl priemonių, taikytinų esant šioms aplinkybėms, sprendžiama tik Nuostatuose ir Sutartyje nustatyta tvarka.
46. Programos vykdytojas turi teisę:
46.1. gauti Sutartyje nustatyta tvarka ir terminais skirtas Savivaldybės biudžeto lėšas;
46.2. kreiptis dėl Sutarties ir sąmatos pakeitimo Nuostatuose ir Sutartyje nustatyta tvarka;
46.3. kreiptis dėl papildomo finansavimo Nuostatuose ir Sutartyje nustatyta tvarka;
46.4. gauti Savivaldybės administracijos informaciją, susijusią su Sutarties vykdymu ir atsiskaitymo reikalavimais.

VI SKYRIUS
SAVIVALDYBĖS ADMINISTRACIJOS TEISĖS IR PAREIGOS

47. Savivaldybės administracija įsipareigoja Sutartyje nustatytais terminais ir dalimis pervesti Programos vykdytojui skirtas Savivaldybės biudžeto lėšas, jeigu nėra Nuostatuose ar Sutartyje nustatyto pagrindo lėšų pervedimą sustabdyti.
48. Savivaldybės administracija administruoja Programai skirtas lėšas ir vykdo jų naudojimo bei Programos įgyvendinimo kontrolę.
49. Savivaldybės administracija turi teisę reikalauti ir gauti visą Programos vykdymui, lėšų panaudojimui, Programos vykdytojo ir partnerių (rėmėjų) prisidėjimui, rezultatų ir privalomųjų kriterijų pasiekimui patikrinti reikalingą informaciją ir dokumentus.
50. Savivaldybės administracija tikrina, ar Programos vykdytojas:
50.1. laikosi Nuostatų ir Sutarties;
50.2. Savivaldybės biudžeto lėšas naudoja teisėtai ir pagal paskirtį;
50.3. įgyvendina Sutartyje numatytas Programos veiklas;
50.4. pasiekia Sutartyje nustatytus siektinus rezultatus ir privalomuosius kriterijus;
50.5. užtikrina nustatytą Programos vykdytojo ir partnerių (rėmėjų) prisidėjimą;
50.6. laiku ir tinkamai teikia Sutartyje nustatytas ataskaitas.
51. Nustačiusi Nuostatų, Sutarties ar teisės aktų pažeidimų, Savivaldybės administracija imasi Nuostatuose ir šioje Sutartyje nustatytų veiksmų.

VII SKYRIUS
ATSISKAITYMAS IR ATASKAITŲ VERTINIMAS

52. Ataskaitos rengiamos pagal Sutarties 3 ir 4 prieduose nustatytas formas. Tarpinės ir metinės Programos uždavinių, siektinų rezultatų ir privalomųjų kriterijų įvykdymo ataskaitos rengiamos pagal Sutarties 3 priedą, o Biudžeto lėšų panaudojimo ataskaita pagal Sutarties 4 priedą.
53. Programos vykdytojas Sutarties 4 priedą pateikia Savivaldybės administracijai per 5 darbo dienas nuo kiekvieno ketvirčio pabaigos.
54. Tarpinės Programos uždavinių, siektinų rezultatų ir privalomųjų kriterijų įvykdymo ataskaitos pateikiamos:
54.1. iki kiekvienų metų balandžio 1 dienos;
54.2. iki kiekvienų metų spalio 1 dienos.
55. Metinė Programos uždavinių, siektinų rezultatų ir privalomųjų kriterijų įvykdymo ataskaita pateikiama iki kitų metų sausio 15 dienos.
56. Ataskaitose visos deklaruotos išlaidos turi būti susietos su:
56.1. Sutarties 1 priedo sąmatos eilute;
56.2. Sutarties 2 priede nurodyta Programos veiklos detalios išlaidų sąmatos eilute;
56.3. išlaidas pagrindžiančiu dokumentu;
56.4. apmokėjimo įrodymu.
57. Programos vykdytojas kartu su ataskaitomis Savivaldybės administracijos nurodytu būdu pateikia išlaidų pagrindimo, apmokėjimo ir Programos vykdytojo bei partnerių (rėmėjų) prisidėjimą patvirtinančius dokumentus ar jų tinkamai patvirtintas kopijas.
58. Vertindama pateiktas ataskaitas Savivaldybės administracija tikrina:
58.1. ar ataskaitos pateiktos nustatytu terminu;
58.2. ar deklaruotos išlaidos atitinka Sutarties 1 ir 2 priedus;
58.3. ar išlaidos pagrįstos išlaidų ir apmokėjimo dokumentais;
58.4. ar išlaidos tiesiogiai susijusios su Programos veiklomis ir yra tinkamos finansuoti;
58.5. ar užtikrintas Sutartyje nustatytas Programos vykdytojo ir (ar) partnerių (rėmėjų) indėlis;
58.6. ar įgyvendintos Programos veiklos;
58.7. ar pasiekti Sutarties 3 priede nustatyti Programos uždaviniai, siektini rezultatai ir privalomieji kriterijai.
59. Nustačius ataskaitos, dokumentų, Programos vykdymo ar lėšų panaudojimo trūkumų ar pažeidimų, taikoma Sutarties VIII skyriuje ir Nuostatuose nustatyta pažeidimų šalinimo, finansavimo mažinimo, lėšų grąžinimo ar Sutarties nutraukimo tvarka.

VIII SKYRIUS
KONTROLĖ, PAŽEIDIMAI, ATSAKOMYBĖ IR LĖŠŲ GRĄŽINIMAS

60. Savivaldybės administracijai nustačius Nuostatų, Sutarties ar teisės aktų pažeidimą, Programos vykdytojas apie jį informuojamas raštu. Jeigu pažeidimas gali būti pašalintas, atsižvelgiant į jo pobūdį ir sudėtingumą, Programos vykdytojui nustatomas nuo 5 iki 30 darbo dienų terminas pažeidimui pašalinti.
61. Nustačius, kad Savivaldybės biudžeto lėšos panaudotos ne pagal paskirtį, Programos vykdytojas privalo jas grąžinti per 5 darbo dienas nuo Savivaldybės administracijos pranešimo apie nustatytą pažeidimą gavimo dienos.
62. Programos vykdytojui nepasiekus vieno ar kelių metinių privalomųjų kriterijų:
62.1. Programos vykdytojas per 10 darbo dienų nuo Savivaldybės administracijos pranešimo gavimo pateikia paaiškinimą;
62.2. jeigu nustatyta neatitiktis gali būti pašalinta, kartu pateikia korekcinių veiksmų planą;
62.3. klausimus dėl nustatyto pažeidimo vertina darbo grupė Nuostatų nustatyta tvarka.
63. Darbo grupė, Nuostatų nustatyta tvarka įvertinusi nepasiektų kriterijų skaičių ir reikšmingumą, jų nepasiekimo priežastis, poveikį Programos tikslui, pažeidimo pakartotinumą ir Programos vykdytojo veiksmus pažeidimui pašalinti, nustato nepasiektų kriterijų procentinę dalį, kai kriterijus yra kiekybinis, ir pagal Nuostatų 4 priede nustatytus kriterijus nustato pažeidimo lygį ir teikia motyvuotą rekomendaciją dėl vienos iš šių priemonių:
63.1. korekcinių veiksmų plano;
63.2. kitų metų finansavimo sumažinimo ne daugiau kaip 10 procentų;
63.3. kitų metų finansavimo sumažinimo nuo 10 iki 30 procentų;
63.4. finansavimo neskyrimo arba finansavimo ir Sutarties nutraukimo.
64. Sprendimą dėl kitų metų finansavimo mažinimo, finansavimo neskyrimo, finansavimo ar Sutarties nutraukimo, atsižvelgdamas į darbo grupės protokolu įformintą motyvuotą rekomendaciją, priima Savivaldybės meras.
65. Esminiu pažeidimu laikomas vienas iš šių atvejų:
65.1. ne pagal paskirtį panaudotų Savivaldybės biudžeto lėšų negrąžinimas nustatytu terminu;
65.2. žinomai klaidingų duomenų ar dokumentų pateikimas;
65.3. trukdymas atlikti Programos vykdymo ar lėšų naudojimo kontrolę;
65.4. per vienus Programos įgyvendinimo metus pakartotinai padarytas toks pats pažeidimas, kuris nebuvo pašalintas per nustatytą terminą;
65.5. toks vieno ar kelių metinių privalomųjų kriterijų neįvykdymas, kai nepasiektas Nuostatų 4 priede nustatytas minimalus atitinkamo kriterijaus dydis arba dėl kriterijų neįvykdymo pasiekiama mažiau kaip 50 procentų atitinkamų metų Programos rezultatų, nustatytų Sutartyje. 
66. Darbo grupė, nustačiusi, kad padarytas esminis Sutarties pažeidimas, protokolu įformina motyvuotą rekomendaciją Savivaldybės merui dėl finansavimo ir Sutarties nutraukimo. Sprendimą, atsižvelgdamas į darbo grupės rekomendaciją, priima Savivaldybės meras, o Savivaldybės administracija įgyvendina mero sprendimą.
67. Nepanaudotas Programai skirtas Savivaldybės biudžeto lėšas Programos vykdytojas privalo grąžinti ne vėliau kaip per 5 darbo dienas nuo Savivaldybės pareikalavimo į Savivaldybės administracijos atsiskaitomąją sąskaitą [Savivaldybės sąskaitos numeris, bankas].
68. Negrąžintos Programai įgyvendinti skirtos Savivaldybės biudžeto lėšos išieškomos Lietuvos Respublikos teisės aktų nustatyta tvarka. Programos vykdytojas už klaidingos informacijos apie Programos vykdymą pateikimą, lėšų panaudojimą ne pagal paskirtį ir kitus Sutarties ar teisės aktų pažeidimus atsako Lietuvos Respublikos teisės aktų nustatyta tvarka.

IX SKYRIUS
DOKUMENTŲ SAUGOJIMAS, ASMENS DUOMENYS IR INTERESŲ KONFLIKTAI

69. Su Programos įgyvendinimu ir lėšų panaudojimu susiję dokumentai saugomi Lietuvos Respublikos teisės aktų nustatytais terminais. Asmens duomenys, susiję su Programos finansavimu, tvarkomi vadovaujantis Reglamentu (ES) 2016/679, Lietuvos Respublikos asmens duomenų teisinės apsaugos įstatymu, Nuostatais ir kitais taikomais teisės aktais. Dokumentai, kuriuose yra asmens duomenų, Savivaldybės administracijoje saugomi Nuostatuose nustatytą terminą, o ilgiau – kai tai būtina pagal kitus teisės aktus arba reikia ginčui ar skundui išspręsti.
70. Šalys, vykdydamos Sutartį, privalo veikti skaidriai ir nešališkai, o kai pagal teisės aktus taikomi interesų konfliktų prevencijos reikalavimai, – jų laikytis. Paaiškėjus aplinkybėms, galinčioms sukelti faktinį ar galimą interesų konfliktą, apie jas turi būti informuojama kita Šalis ir imamasi teisės aktuose nustatytų priemonių.

X SKYRIUS
NENUGALIMA JĖGA

71. Šalis neatsako už visišką ar dalinį Sutarties įsipareigojimų neįvykdymą, jeigu įrodo, kad įsipareigojimų negalėjo įvykdyti dėl nenugalimos jėgos aplinkybių Lietuvos Respublikos teisės aktų nustatyta tvarka. Apie tokių aplinkybių atsiradimą ir jų poveikį Sutarties vykdymui Šalis nedelsdama raštu informuoja kitą Šalį. Nenugalimos jėgos aplinkybės savaime nesuteikia teisės keisti Savivaldybės biudžeto lėšų paskirties, finansavimo dydžio ar perkelti lėšas į kitus biudžetinius metus. Jeigu dėl tokių aplinkybių būtina keisti Sutartį, ji keičiama Sutartyje ir Nuostatuose nustatyta tvarka.

XI SKYRIUS
SUTARTIES KEITIMAS, NUTRAUKIMAS, GINČŲ SPRENDIMAS IR BAIGIAMOSIOS NUOSTATOS

72. Sutartis ir jos priedai keičiami rašytiniu Šalių susitarimu, išskyrus atvejus, kai Nuostatai nustato, kad atitinkamą sprendimą dėl finansavimo ar jo nutraukimo priima Savivaldybės meras. Sutarties pakeitimus Savivaldybės administracijos vardu pasirašo Savivaldybės administracijos direktorius.
73. Sutartis Nuostatų 60 ir 61 punktuose nustatytais atvejais nutraukiama Savivaldybės mero sprendimu, priimtu gavus darbo grupės protokolu įformintą motyvuotą rekomendaciją. Kitais Lietuvos Respublikos teisės aktuose nustatytais pagrindais Sutartis nutraukiama tuose teisės aktuose nustatyta tvarka pagal juose nustatytą kompetenciją.
74. Savivaldybės meras, gavęs darbo grupės motyvuotą rekomendaciją, gali priimti sprendimą dėl finansavimo neskyrimo ir (ar) Sutarties nutraukimo, jeigu Programos vykdytojas įgyja likviduojamo juridinio asmens statusą, jam pradedamos bankroto procedūros, taikomas turto areštas arba sustabdoma ar apribojama jo veikla ir dėl šių aplinkybių Programa negali būti tinkamai įgyvendinama.
75. Nutraukus Sutartį Programos vykdytojas privalo atsiskaityti už iki Sutarties nutraukimo panaudotas Savivaldybės biudžeto lėšas ir Nuostatų bei Sutarties nustatyta tvarka grąžinti nepanaudotas ar netinkamai panaudotas lėšas.
76. Ginčai, kylantys dėl Sutarties sudarymo, vykdymo, keitimo ar nutraukimo, sprendžiami Lietuvos Respublikos teisės aktų nustatyta tvarka.
77. Sutartis įsigalioja nuo jos užregistravimo Savivaldybės administracijos dokumentų valdymo sistemoje dienos ir galioja iki visiško Šalių įsipareigojimų pagal Sutartį įvykdymo.
78. Sutartis gali būti pasirašoma kvalifikuotu elektroniniu parašu ar kitomis Nuostatuose leidžiamomis elektroninėmis priemonėmis.
79. Šalys apie pasikeitusius Sutartyje nurodytus rekvizitus, kontaktinius duomenis ar atsiskaitomąsias sąskaitas privalo informuoti viena kitą raštu.
80. Sutarties priedai:
80.1. Programos išlaidų sąmatos forma (1 priedas);
80.2. Programos veiklos detali išlaidų sąmata (2 priedas);
[bookmark: _Hlk239609861]80.3. Programos įvykdymo rezultatų ataskaita (3 priedas);
80.4. Biudžeto lėšų panaudojimo ataskaita (4 priedas).

XII SKYRIUS

